ગુજરાત મધ્યાહ્ન ભોજન કર્મચારી મંડળના પ્રમુખ કિશોરચંદ્ર જોશીએ જણાવ્યું હતું કે, મધ્યાહ્ન ભોજન યોજના કેન્દ્રોમાં કામ કરતા અમારા કર્મચારીઓની પડતર માગણીઓ જેવી કે નવા મેનુમાં નાસ્તાની જોગવાઇ છે નાસ્તા માટે અલગથી જથ્થો અને પેશગી આપવી, નવું મેનુ આવવાથી કામના કલાક વધી જવાથી પૂરક રોજગારી આપવાના બદલે પૂર્ણ રોજગારી આપી લઘુતમ વેતન મુજબ વેતનમાં વધારો આપવો, નવા મેનુને અનુરૂપ જરૂરી સાધનસામગ્રી આપવી, છેલ્લા છથી સાત વર્ષથી આ યોજનાનું ખાનગીકરણ કરેલું છે તે બંધ કરી કર્મચારી મારફત કેન્દ્રોનું સંચાલન કરવું, પગાર અને પેશગી સમયસર અને પૂરતો આપવો, સુપ્રીમના આદેશ અનુસાર દર વર્ષે 7.5 ટકાનો વધારો આપવાનું સૂચન કરેલું હોય છેલ્લા બે વર્ષનો તાત્કાલિક વધારો કરવા માગણી કરવામાં આવી છે. આ મુદ્દે ગાંધીનગરમાં બે વખત વિરોધ પ્રદર્શન કર્યું હોવા છતાં પ્રશ્નનું નિરાકરણ ન આવતા ફરી લડત કરવાની ફરજ પડી છે.